На основу члана 14.став 1. Закона о детективској делатности („Службени гласник РС”, број 104/13),

Министар унутрашњих послова доноси

**ПРАВИЛНИК**

**o садржини, изгледу и начину употребе детективске легитимације**

"Службени гласник РС", бр.3 од 15.јануара 2016, 30 од 25. априла 2019.

Члан 1.

Овим правилником уређују се изглед, садржај и начину потребе детективскe легитимације (у даљемтексту: легитимација).

**Образац легитимације**

Члан 2.

Образац легитимације из члана 1.овог правилника, израђен је од материјала на бази поликарбоната, ИД-1 формата, димензионих и физичких карактеристика у складу са препорукама стандарда ISO/IEC 7810.

Образац легитимације треба да поседује физичке карактеристике које задовољавају методе тестирања описане у стандарду ISO/IEC 10373-1.

Заштитни елементи на обрасцу легитимације су микротекст, специјални растер, гијош линије, медал ефекат, DOVID елемент и невидљива штампа која флуоресцира под UV светлом (у облику грба РепубликеСрбије).

**Садржај легитимације**

Члан 3.

Образац легитимације на предњој страни садржи:

1) приказ заставе РепубликеСрбије;

2) мали грб РепубликеСрбије, штампан у изворним бојама;

3) текст „РепубликаСрбија”;

4) текст „ЛЕГИТИМАЦИЈА ДЕТЕКТИВА”;

5) фотографију детектива, димензија 22 mm х 28,5 mm;

6) кинеграм;

7) име и презиме имаоца легитимације;

8) евиденциони број легитимације;

9) датум издавања;

10) назив органа који је издао легитимацију;

11) рок важења.

Образац легитимације на полеђини садржи:

1) текст,,Ималац легитимације овлашћен је да прикупља и обрађује податке и употреби средства принуде у складу са Законом о детективској делатности”;

2) серијски број легитимације.

Образац легитимације (Образац) је црвене боје и одштампан је уз овај правилник и чини његов саставнидео.

**Употреба легитимације**

**Члан 4.\***

**Детектив, приликом вршења послова, мора носити са собом легитимацију.\***

**Детектив je дужан да лицу од кога прикупља податке, на његов захтев, покаже детективску легитимацију.\***

**Детектив је дужан да се приликом примене овлашћења представи, осим ако би то могло угрозити безбедност детектива.\***

**Приликом представљања, детектив легитимацију држи у руци и показује је тако да грађанин може да прочита текст на легитимацији и види фотографију.\***

\*Службени гласник РС, број 30/2019

**Замена легитимације**

Члан 5.

Замена легитимације вршисе у случају:

1) да је легитимација оштећена или дотрајала и да не може служити својој намени;

2) ако настану промене у личном имену;

3) да се лик детектива битно промени тако да не одговара фотографији у легитимацији.

**Нестанак, губитак или крађа легитимације**

Члан 6.

У случају нестанка, губитка или крађе легитимације, детектив је дужан писаном изјавом о томе известити послодавца, а послодавац надлежну полицијску управу, без одлагања.

**Самостални детектив у случају нестанка, губитка или крађе легитимације без одлагања извештава надлежну полицијску управу.\***

Нова легитимација издаће се након што се изгубљена, украдена или надруги начин нестал легитимација огласи неважећом у „Службеном гласнику Републике Србије”.

Трошак оглашавања у „Службеном гласнику Републике Србије” сноси лице које је поднело захтев за издавање нове легитимације.

\*Службени гласник РС, број 30/2019

Члан 7.

Легитимација се издаје на период важења од 10 година.

Члан 8.

Овај правилник ступа на снагу осмог дана од дана објављивања у „Службеном гласнику РепубликеСрбије”.

01 број 11940/15-3

У Београду, 13.јануара 2015. године.

Министар,

др **НебојшаСтефановић,**с.р.

Образац

